recursal/SuperWikiNEXT-32B huggingface dataset:
**இளவேனில் கோயிலின் புத்தர்** (சீனம்: 中原大佛) என்பது வைரோசன புத்தர் சித்தரிப்பு சிலையாகும். இது சீனாவின் கெனன் எனுமிடத்தில் அமைந்துள்ளது.

விபரம்
------

20 மீ (66 அடி) தாமரை பீடம் உட்பட 128 மீ (420 அடி) கொண்ட இது உலகிலுள்ள உயரமான சிலையாகும். 25 மீ (82 அடி) அடிப்பீடத்துடன் இதன் மொத்த உயரம் 153 மீ (502 அடி) ஆகும். 2008 அக்டோபர், சிலையைத் தாங்கிய குன்று மீள் வடிவமைக்குள்ளாகி, இரண்டு மேலதிக அடிப்பீடங்கள் சேர்க்கப்பட்டன. ஒன்று 15 மீ உயரமுடையது. தற்போது இச்சிலையின் மொத்த உயரம் 208 m (682 அடி) ஆகும்.

குறிக்கத்தக்க சிலைகளுடைய உயரங்களின் ஒப்பீடு
-------------------------------------------

குறிப்பிடத்தக்க சிலைகளின் அண்ணளவான உயரங்கள்:  

1. ஒற்றுமைக்கான சிலை *பீடத்துடன்* 240 மீட்டர்
2. **இளவேனில் கோயிலின் புத்தர்** 153 மீ (25மீ பீடம் மற்றும் 20மீ அடிப்பீடம் உட்பட)  

3. சுதந்திரச் சிலை 93 மீ (47மீ பீடம் உட்பட)  

4. தாய்நாடு அழைக்கிறது (சிலை) 91 மீ (அடிப்பீடம் தவிர்.)  

5. மீட்பரான கிறிஸ்து 39.6 மீ (9.5மீ பீடம் உட்பட)   

6. தாவீது சிலை 5.17 மீ (2.5மீ அடிப்பீடம் தவிர்.)

குறிப்புக்கள்
-------------

1. ↑  (சீனம்) 中国佛山金佛-153米卢舍那佛 - 墨宝斋 பரணிடப்பட்டது 2008-09-01 at the வந்தவழி இயந்திரம்
2. ↑  (சீனம்) 世界第一大佛鲁山大佛 பரணிடப்பட்டது 2008-12-28 at the வந்தவழி இயந்திரம்

வெளியிணைப்புக்கள்
-----------------

* ஓளிப்படங்கள்:
	+ close up
	+ Fodushan scenic area பரணிடப்பட்டது 2009-04-12 at the வந்தவழி இயந்திரம்

| சாதனைகள் |
| --- |
| முன்னர்**அஸ்கிகு டய்புட்சு120 மி (394 அடி)** | **உலகின் உயரமான சிலை**2002 – தற்போது | **பதவியில் உள்ளார்** |
**பிரகாசு சிறீவசுதவா** (*Prakash Shrivastava*)(பிறப்பு 31 மார்ச் 1961) என்பவர் இந்திய நீதிபதி ஆவார். இவர் தற்போது, கல்கத்தா உயர் நீதிமன்றத்தின் தலைமை நீதிபதியாக உள்ளார். முன்னதாக இவர் மத்தியப் பிரதேச உயர்நீதிமன்றத்தின் நீதிபதியாகப் பணியாற்றினார்.

பணி
---

சிறீவசுதவா மார்ச் 31, 1961ஆம் ஆண்டில் பிறந்தார். இவர் 2 பிப்ரவரி 1987 அன்று வழக்கறிஞராகப் பதிவு செய்துகொண்டார். இவர் இந்திய உச்ச நீதிமன்றத்தில் உரிமையியல், வரி மற்றும் அரசியலமைப்பு நீதிமன்றங்களில் பயிற்சி பெற்றுள்ளார். இவர் ஜனவரி 18, 2008 அன்று மத்தியப் பிரதேச உயர் நீதிமன்றத்தின் கூடுதல் நீதிபதியாகப் பதவி உயர்வு பெற்றார். மேலும் ஜனவரி 15 2010 அன்று நிரந்தர நீதிபதியாகப் பதவியேற்றார். இவர் 9 அக்டோபர் 2021 அன்று கல்கத்தா உயர் நீதிமன்றத்தின் தலைமை நீதிபதியாக உயர்வு பெற்று அக்டோபர் 11, 2021 அன்று பதவியேற்றார்.

மேற்கோள்கள்
-----------

1. ↑  "Justice Prakash Shrivastava recommended for CJ of Calcutta HC". *WHISPERS IN THE CORRIDORS*. 21 September 2021. . 
[*தொடர்பிழந்த இணைப்பு*]
2. ↑  "Justice Prakash Shrivastava's Profile". 21 September 2021. .
3. 1 2  "Justice Prakash Shrivastava takes oath as Chief Justice of Calcutta HC". *India Today*. 11 October 2021. 12 October 2021 அன்று பார்க்கப்பட்டது.
கீற்றோப்ரோபென்
**கீற்றோப்ரோபென்** (Ketoprofen) ஒரு அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பில் அடங்கும் மருந்து ஆகும். இது பொதுவாக நரம்பு வலி, காய்ச்சல் போன்றவற்றிற்குப் பயன்படுத்தப்படுகின்றது. வேதியற் கட்டமைப்பைப் பொறுத்து இம்மருந்து புரொப்பியோனிக் காடிக் கிளைப் பொருள்கள் வகைக்குள் அடங்குகின்றது.
இம்மருந்து Actron, Orudis, Lupiflex, Oruvail போன்ற வணிகப் பெயர்களில் விற்பனை செய்யப்படுகின்றது.

| வேறு வணிகப் பெயர்கள் |
| --- |
| Ketorin, Keto, Ketomex, Profénid, Bi-Profénid,Ketodol, Fastum Gel, Lasonil, Orudis, Actron, Rhofenid. |

மருத்துவப் பயன்பாடு
-------------------

பொதுவாக பலவகை மூட்டழற்சியால் ஏற்படும் வலி, பல்வலி போன்ற நோய்களுக்கு கீற்றோப்ரோபென் பயன்படுத்தப்படுகின்றது, இவை தவிர களிம்பு, திரவம், தெளிப்பு, அல்லது ஜெல் போன்றவடிவங்களில் தசைவலி மற்றும் நரம்பு சம்பந்தமான வலிகள் போன்றவற்றிற்கும் பயன்படுத்தலாம்.

பக்க விளைவுகள்
--------------

இம்மருந்தைப் பயன்படுத்துவதால் ஏற்படக்கூடிய பிரதான பக்கவிளைவுகள் சிறுநீரகப்பாதிப்பு, குடற்புண், மலச்சிக்கல் ஆகும். இவற்றைத்தவிர ஒவ்வாமை பக்க விளைவுகளும் கீற்றோப்ரோபென் பயன்பட்டால் ஏற்படும்.

பயன்பாட்டெதிர் நிலைகள்
----------------------

இம்மருந்து குடற்புண், ஆஸ்துமா, ஒவ்வாமை உள்ளவர்கள் அல்லது சிறுநீரகப் பாதிப்பு போன்ற நோய்கள் வந்தவர்களில் அல்லது இருப்பவர்களில் அறவே பயன்படுத்தக் கூடாது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-08-09 அன்று மூலம் பரணிடப்பட்டது. 2012-07-21 அன்று பார்க்கப்பட்டது.
2. ↑
**பிரகத்ரத வம்சம்** அல்லது **மகாரத வம்சம்** (**Brihadratha** or **Maharatha**) (சமக்கிருதம்: बृहद्रथ) பரத கண்டத்தின் வடக்கில் அமைந்த மகத நாட்டை ஆண்ட முதல் வம்சம் ஆகும். பிரகத்ரதன் என்பவர் இவ்வம்சத்தின் முதல் பேரரசர் ஆவார். மகாபாரதம் மற்றும் புராணங்களின் படி, மகத மன்னர் உபரிச்சர வசுவின் ஐந்து மகன்களில் மூத்தவர் பிரகத்ரதன் எனும் ஜராசந்தன் ஆவார்.பிரகத்ரதன் எனும் மன்னரின் பெயர் ரிக் வேதம் (I.36.18, X.49.6) காணப்படுகிறது.. பிரகத்ரத வம்சத்தின் வேறு பெயர் **ரவானி வம்சம்** ஆகும். வட மொழியில் பிரகத்ரதன் என்பதற்கு பெரிய தேர்ப்படைத் தலைவர் எனும் **மகாரதன்** என்று பொருளாகும்.

வாழ்க்கை
--------

பிரகத்ரதன் எனும் ஜராசந்தன், மகதத்தில் தன் அரச வம்சத்தை நிறுவினார். இவ்வம்சத்தின் இறுதி மன்னர் ரிபுன்யஜெயன் ஆவார். கிமு ஆறாம் நூற்றாண்டில் ரிபுன்யஜெயன் தனது அமைச்ச்ரால் கொல்லப்பட்டார். இத்துடன் பிரகத்ரத வம்சம் முடிவுற்றது. 

ஜராசந்தன் குறித்தான செய்திகள் மகாபாரதம் மற்றும் பாகவத புராணத்தில் உள்ளது. கிருஷ்ணரின் தாய்மாமான கம்சனின் மாமனார் ஜராசந்தன் ஆவார். கம்சனை கிருஷ்ணன் கொன்றதால், ஜராசந்தன், கிருஷ்ணனை மதுராவிலிருந்து துவாரகைக்கு விரட்டியடித்தார். பின்னாட்களில் கிருஷ்ணன் வீமன்க் கொண்டு ஜராசந்தனை மற்போரில் கொல்ல உதவினார். 

சில புராணங்கள் ஜராசந்தனின் இறப்பிற்குப் பிறகு அவரது சகோதரி அம்நா என்பவர் மகத நாட்டை ஆண்டார் எனக்கூறுகிறது. அக்னி புராணத்தின் படி, ஜராசந்தனுக்குப் பிறகு அவரது மகன் சாம்பவன் மகத நாட்டை ஆண்டார் எனக்கூறுகிறது சில புராணங்கள் ஜராசந்தனுக்குப் பிறகு மகத நாட்டை ஆட்சி செய்த சகாதேவன் என்பவர் குருச்சேத்திரப் போரில் பாண்டவர் சார்பாக, கௌரவர்களுக்கு எதிராகப் போராடி மாண்டார் என சில புராணங்கள் கூறுகிறது.

இதனையும் காண்க
--------------

* இந்திய முடியாட்சிகள் பட்டியல்
* ஹரியங்கா வம்சம்

மேற்கோள்கள்
-----------

1. 1 2  Misra, V.S. (2007). *Ancient Indian Dynasties*, Mumbai: Bharatiya Vidya Bhavan, ISBN 81-7276-413-8, pp.129–36
2. ↑  Raychaudhuri, H.C. (1972). *Political History of Ancient India*, Calcutta: University of Calcutta, p.102
3. ↑  Sen 1999, ப. 112.
4. ↑  Gopal, Madan (1990). K.S. Gautam. ed. *India through the ages*. Publication Division, Ministry of Information and Broadcasting, Government of India. பக். 80. .

### ஆதாரம்

* Sen, Sailendra Nath (1999) [1988], *Ancient Indian History and Civilization* (Second ed.), New Age International Publishers, ISBN 81-224-1198-3
**கீழ ஆம்பூர் காசிவிஸ்வநாதசுவாமி கோயில்** தமிழ்நாட்டில் திருநெல்வேலி மாவட்டம், கீழ ஆம்பூர் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காசி விஸ்வநாத சுவாமி சன்னதியும், கன்னி விநாயகர், நெட்டை மூர்த்தி, சாஸ்தா, சுப்ரமணியர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் நான்கு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது. புரட்டாசி மாதம் கெருட சேவை திருவிழாவாக நடைபெறுகிறது. கார்த்திகை மாதம் திருக்கார்த்திகை தேரோட்டம் நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**டி. என். சேஷாசலம்** (1898 - 1937)[], மூன்று முக்கிய நோக்கங்களைக் கொண்ட கலாநிலையம் என்னும் வியாழன்தோறும் வெளிவரும் இலக்கிய இதழை 1928 முதல் 1935 வரை நடத்தி வந்தவர். இதழின் மூன்று முக்கிய நோக்கங்களாவன: நற்றமிழ் கற்றல், தமிழ்க் கவிஞர்களின் கவிதை நலம் கண்டுணர்தல், பிறமொழி மாண்பறிதல் ஆகும்.

இவர் கம்பராமாயணம், ஆங்கில நாடக ஆசிரியர் சேக்ஸ்பியர் நாடகங்களை நன்கு கற்றுணர்ந்தவர். அவற்றில் ஜூலியஸ் ஸீஸர், டெம்படஸ் என்பதை காற்றுமழை, ஒத்தெல்லலோ (முழுமை பெறவில்லை) ஆகிய நாடகங்களைத் தனக்கே உரிய திறமையில் பல வரலாற்றுச் சான்றுகளுடன் மொழி பெயர்த்துள்ளார். இவர் பிஸாரோ நாடகத்தை நாடக வடிவில் எழுதி, இயக்கியதுடன் முக்கிய தலைமைக் கதாபாத்திரத்திலும் நடித்துள்ளார். இதனால்தான் இவர் மகன் பரணிதரனும் மெரினா என்ற பெயரில் நாடகத்துறையில் புகழ் பெற்று விளங்கியுள்ளார்.

வாழ்க்கை வரலாறு
---------------

சென்னை புரசைவாக்கம் பகுதியில் வாழ்ந்தார். இவர் ஆங்கில எழுத்தாளர் ஆர்.கே. நாராயணனின் தாய் மாமன் ஆவார். ஆனந்த விகடன் இதழில் ஆன்மிக பயணக்கட்டுரைகள் எழுதி புகழ் பெற்ற பரணிதரன் என்பவருக்குத் தந்தையாவார். இவர் ஒரு வழக்கறிஞராக இருந்தாலும் தன் தாய்மொழியின் மீது நீங்காப் பற்றுக் கொண்டவர்.

மேற்கோள்கள்
-----------

1. ↑  "தமிழியல் ஆய்வு வரலாறு ( 1928 - 1935 )". 19 சூலை 2015 அன்று பார்க்கப்பட்டது.
2. ↑  "ஜுலியஸ் ஸீஸர் / Juliyas Sīsar". 19 சூலை 2015 அன்று பார்க்கப்பட்டது.
3. ↑  "Pilgrim's progress". *The Hindu*. 14 அக்டோபர் 2010.. பார்த்த நாள்: 19 சூலை 2015.
**காமெங் யானை காப்பகம்** (**Kameng Elephant Reserve)** இந்தியாவின் அருணாச்சல பிரதேசத்தின் இமயமலை அடிவாரத்தில் உள்ள கிழக்கு மற்றும் மேற்கு காமெங் மாவட்டத்தில் அமைந்துள்ளது. இது 2002ஆம் ஆண்டு ஜீன் மாதம் 19ஆம் நாள் 1894 சதுர கிலோமீட்டர் பரப்பளவில் தோற்றுவிக்கப்பட்டது. இதனுடைய தலைமையகம் சீஜோசாவில் உள்ளது.

நிலவியல்
--------

இதன் வடபகுதியில் செசா ஆர்க்கிட் சரணாலயமும் (36 கி.மீ 2 ), மேற்குப் பகுதியில் கழுகுக்கூடு வனவிலங்கு சரணாலயமும் (128 கி.மீ 2 ) மேற்கில், பாகுய் புலி பாதுகாப்பகமும் (586 கி.மீ 2 ) கிழக்கில் கமெங் ஆறும் கெல்லாங் வனப் பிரிவின் பாதுகாப்புக் காடுகளும் (1144 கி.மீ 2) அமைந்துள்ளன. இந்தப் பகுதியானது 100 மீட்டர்கள் (328 அடி) முதல் 3,250 மீட்டர்கள் (10,663 அடி) வரை உயரத்தில் அமைந்துள்ளது.

விலங்குகள்
----------

மேகமூட்டப்பட்ட சிறுத்தை
இந்த வனவிலங்கு பாதுகாப்பகத்தில் 377 இந்திய யானைகளும் (2001 கணக்கெடுப்பு), வங்காள புலி, சிறுத்தை, மேகமூட்டப்பட்ட சிறுத்தை, சிவப்பு பாண்டா, கஸ்தூரி மான், கடமான், பன்றி மான், இமயமலை கருப்புக் கரடி, செந்நாய், மீன்பிடி பூனை, காட்டுப் பூனை, சுந்தா லோரிஸ், இந்திய காட்டெருமை, நரி, குள்ள நரி, பெரிய கருப்பு அணில்,புணுகுப்பூனை, முயல், செம்முகக் குரங்கு, மூடிய லங்கூர் மற்றும் மஞ்சள் தொண்டை மார்டன். 4 வகையான இருவாய்ச்சி உட்பட 250 வகையான பட்டாம்பூச்சிகள் மற்றும் 300 வகையான பறவைகள் பதிவு செய்யப்பட்டுள்ளன.

மேற்கோள்கள்
-----------

1. ↑  Wild Arunachal retrieved 10/11/2007 Kameng Elephant Reserve பரணிடப்பட்டது 2 ஏப்ரல் 2007 at the வந்தவழி இயந்திரம்
**சரோஜா சுந்தரராஜன்**, கோயம்புத்தூர் நகரத்தில் வாழும், சௌராட்டிர மொழியில் புலமை பெற்ற பெண்மணியாவர். இவர் சிறந்த மொழிபெயர்ப்பாளர், எழுத்தாளர், பாடகர் எனும் பன்முகங் கொண்டவர். 
சௌராஷ்டிரா மொழி, எழுத்து, இலக்கியம் மற்றும் கலாச்சாரம் வளர்ச்சிக்காக செயல் ஊக்கம் கொண்டவர். தமிழ் மற்றும் சமஸ்கிருத மொழியின் இலக்கிய நூல்களை சௌராஷ்டிரா மொழியில் மொழிபெயர்த்துள்ளார். 2015இல் சாகித்திய அகாதமியின் பாஷா சம்மான் விருது பெற்றவர்.

சௌராஷ்டிரா மொழியில் படைப்புகள்
------------------------------

* தேவி மகாத்மியம்
* யோகிந்துருன் மொன்னு சிங்காரு லாதூன்
* லலிதா சகஸ்ரநாமம்
* சௌந்தர்ய லஹரி
* கனகதார தோத்திரம்
* கந்தசஷ்டி கவசம்
* சௌராஷ்டிரா ஜெகத்குரு ஸ்ரீ நடனகோபால நாயகி சுவாமிகள் மற்றும் கீர்த்தனைகள்

பாஷா சம்மான் விருது
-------------------

அங்கீரம் இல்லாத இந்திய மொழிகளின் வளர்ச்சிக்காக பெரிதும் பாடுபட்டவர்களுக்கு வழங்கப்படும் ரூபாய் ஒரு இலட்சம், செப்புப் பட்டயம் மற்றும் சான்றிதழுடன் கூடிய சாகித்திய அகாதமியின் பாஷா சம்மான் விருது மதுரை டி. ஆர். தமோதரனுடன் கூட்டாக , கோயம்புத்தூர் சரோஜா சௌந்தரராஜனுக்கு 21 டிசம்பர் 2016 அன்று வழங்கப்பட்டது.

இதனையும் காண்க
--------------

* டி. ஆர். தாமோதரன்
* கே. ஆர். சேதுராமன்
* தாடா. சுப்பிரமணியன்

மேற்கோள்கள்
-----------

1. ↑   பரணிடப்பட்டது 2017-05-17 at the வந்தவழி இயந்திரம் Bhasha Samman]
2. ↑  "2015 BHASHA SAMMAN AWARDEES". 2017-08-05 அன்று மூலம் பரணிடப்பட்டது. 2015-07-22 அன்று பார்க்கப்பட்டது.

வெளி இணைப்புகள்
---------------

* சரோஜா சுந்தரராஜன் வழங்கும் சௌராஷ்டிரர் & மொழி வரலாறு – காணொலி
**நைட்ரோனியம் நான்குபுளோரோபோரேட்டு** *(Nitronium tetrafluoroborate)* என்பது NO2BF4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் நைட்ரோனியம் நேர்மின் அயனி மற்றும் நான்கு புளோரோ போரேட்டு எதிர்மின் அயனி ஆகிய இரண்டும் சேர்ந்து உருவாகும் உப்பாகும். நிறமற்ற படிகத் திண்மமான இச்சேர்மம் தண்ணீருடன் வினைபுரிந்து அரிக்கும் தன்மையுடைய HF மற்றும் HNO3. அமிலங்களை உருவாக்குகிறது. அதனால் இதைப் பய்ன்படுத்தும் போது தண்ணீர் இல்லாத சூழலில் எச்சரிக்கையுடன் பயன்படுத்துவது அவசியமாகும். கரிமக் கரைப்பான்களில் கரைந்து இது அடர்த்தி குறைவான கரைசலைக் கொடுக்கிறது. நைட்ரோனியம் டெட்ராபுளோரோபோரேட்டு என்றும் இதை அழைப்பார்கள்

தயாரிப்பு
---------

நீரற்ற ஐதரசன் புளோரைடுடன் போரான் முப்புளோரைடைச் சேர்ந்த கலவையை நைட்ரிக் அமிலம் அல்லது நைட்ரசன் ஐந்தாக்சைடு கலந்த நைட்ரோமீத்தேன் கரைசலுடன் சேர்க்கும் போது நைட்ரோனியம் நான்குபுளோரோபோரேட்டு உருவாகிறத

பயன்கள்
-------

நைட்ரோனியம் நான்குபுளோரோபோரேட்டு நைட்ரோயேற்ற முகவராகச் செயல்படுகிறது.

மேற்கோள்கள்
-----------

1. ↑  Kenneth Schofield (1980). *Aromatic nitration*. CUP Archive. பக். 88. பன்னாட்டுத் தரப்புத்தக எண்:0-521-23362-3.
**ஐ தேவா கெதே புத்சனா** (ஆங்கிலம் : Dewa Budjana ) 1963 ஆகஸ்ட் 30 அன்று பிறந்த இவர் இந்தோனேசிய கிதார் கலைஞர், பாடலாசிரியர் மற்றும் இசையமைப்பாளர் ஆவார் .மேலும், *ஜிகி* இசைக்குழுவின் முன்னணி கிதார் கலைஞர் மற்றும் பாடலாசிரியர் ஆவார். *ஜான் மெக்லாலின்*, *பாட் மெத்தேனி*, *ஜெப் பெக்*, *ஜான் அபெர்கிராம்பி*, *சிக் கொரியா* மற்றும் *வெதர் ரிப்போர்ட்* ஆகியவற்றை புத்சானாவின் பாணி ஜாஸுக்கு வியத்தகு முறையில் மாறியது. தனது ஆரம்ப அனுபவத்தில், உள்ளூர் சமூகத்தில் பிரபலமாக இருந்த "ஸ்குரில்" என்ற இசைக்குழுவை நிறுவினார்.

இசை வெளியீடு
------------

இந்தோனேசியாவில் தனது இசை அனுபவம் முழுவதும், தேவா புட்ஜானா தோபதி, பலவான், ரிடோ, அப்தீ நெகாரா மற்றும் பல பிரபல கிதார் கலைஞர்களுடன் இணைந்து பணியாற்றியுள்ளார். இந்தோனேசிய இசைக்கலைஞர்களுடனான அவரது ஒத்துழைப்பைத் தவிர, சர்வதேச இசைக்கலைஞர்களான வின்னி கொலாயுட்டா, ஜான் ஃப்ருசியான்ட், பீட்டர் எர்ஸ்கைன், ஜிம்மி ஜான்சன், அன்டோனியோ சான்செஸ், ஜோ லோக், கேரி ஹஸ்பண்ட், ஜாக் டிஜோனெட், டோனி லெவின், பாப் மிண்ட்ஸர் மற்றும் குத்ரி கோவன் ஆகியோருடன் அவர் பணிபுரிந்தார். ஜாஸ் மற்றும் ராக் மட்டுமல்லாமல் பாரம்பரிய பாலினீசிய பாணியையும் இணைக்கும் அவரது திறன் அவரை இந்தோனேசியாவின் சிறந்த கிதார் கலைஞர்களில் ஒருவராகக் கொண்டுள்ளது.

ஆரம்பகால வாழ்க்கை
-----------------

பாலி, குளுங்க்குங்கில் ஒரு தொடக்கப் பள்ளியில் இருந்ததிலிருந்தே புத்சனாவின் இசையிலும், குறிப்பாக கிதாரிலும் உள்ள திறமை மிகவும் ஆதிக்கம் செலுத்தியது. புத்சனாவின் முதல் ஆசிரியர் அருகில் வசித்த ஒரு கட்டுமானத் தொழிலாளி ஆவார். தனது முதல் கிதார் வாங்க தனது பாட்டியிடமிருந்து பணத்தை திருடினார்  அவர் தனது வாழ்க்கையில் கிதாருக்கு முன்னுரிமை அளித்தார், மேலும் ராக் பாடல்களை வாசிப்பதன் மூலம் தனக்குத்தானே கற்பிக்கத் தொடங்கினார். அவர் இசை மீது அதிக ஆர்வம் காட்டினார், மேலும் புத்சானா கிழக்கு ஜாவாவின் சுரபயாவிற்குச் சென்றபோது பிரதிபலித்தார், அங்கு அவர் ஒரு பாரம்பரிய இசைப் பாடத்தை எடுத்தார், ஒரு இசைக்குழுவுடன் பல இசை நிகழ்ச்சிகளில் பங்கேற்றார். பட்டம் பெற்ற பிறகு, தொழில்முறை இசைக்கலைஞராக தொழில் தொடர ஜகார்த்தா சென்றார். அங்கு இருந்தபோது, ஜாஸ் மேஸ்ட்ரோ மற்றும் ஜாஸ் இசைக்கலைஞர் இந்திர இலெஸ்மனாவின் தந்தையான ஜாக் இலெஸ்மானாவைக் கண்டார், அவர் ஜாஸ்ஸின் தத்துவத்தை புத்சனாவுக்குக் கற்றுக் கொடுத்தார்.

இசை வாழ்க்கை
------------

1976 ஆம் ஆண்டில், அவருக்கு பதின்மூன்று வயதாக இருந்தபோது, சுரபயாவில் இசை உலகில் புதசனாவின் பெயர் காணத் தொடங்கியது. பின்னர், 1981 ஆம் ஆண்டில், அவர் ஒரு "உண்மையான" மின்சார கிதார் (ஏரியா புரோ II) வாங்கினார் மற்றும் பல நபர்களுடன் இணைந்து இசைக்கத் தொடங்கினார். மெதுவாக, அவரது இசை பாணி பாப், ராக் முதல் ஜாஸ் வரை என மாறியது, ஏனெனில் அவர் மகாவிஷ்ணு இசைக்குழுவின் *ஜான் மெக்லாலின்*, *சிக் கொரியா*, *ரைட்*, *ஜென்டில் ஜெயண்ட்*, *கன்சாஸ்*, *டேன்ஜரின் ட்ரீம்*, *அமெரிக்கன் கேரேஜ்*, *பிரைட் சைஸ் லைப்*, *பாட் மெத்தனி* மற்றும் *ஆலன்* ஆகியவற்றின் மூலம் செல்வாக்கு பெறத் தொடங்கினார்.

குறிப்புகள்
-----------

1. 1 2  "Dewa Budjana biography". 2006-06-14 அன்று மூலம் பரணிடப்பட்டது. 2006-07-26 அன்று பார்க்கப்பட்டது.

வெளி இணைப்புகள்
---------------

* Official site
* Gitaris.com
* progarchives
**ஆமூர்** என்னும் பெயருடன் சங்ககாலத்தில் மூன்று ஊர்கள் இருந்தன. 'ஆம்' என்னும் சொல்லுக்கு 'ஊற்றுநீர்' என்னும் பொருள் உண்டு. எனவே ஊற்றுநீர் வளம் மிகுதியாக உள்ள ஊர் ஆமூர் எனப்பட்டது.

(1) இக்கால உளுந்தூர்ப்பேட்டைச் சட்டமன்றத் தொகுதியில் ஆமூர் என்னும் ஊர் உள்ளது. இது சங்ககால ஆமூர் அன்று. செய்யூர் தொகுதியில் உள்ள சித்தாமூர்
[*தொடர்பிழந்த இணைப்பு*] என்னும் ஊரே சங்ககால ஆமூர். சங்ககாலத்தில் இது ஓய்மானாட்டு ஆமூர் எனப் போற்றப்பட்டது. ஓய்மானாட்டு நல்லியக்கோடன் நாட்டு ஊர். இவ்வூரில் உழவர்களோடு ஒன்றுகலந்து அந்தணர்கள் வாழ்ந்தனர். அங்கு சென்றால் உழவர் தங்கை பின்தொங்கும் சடையுடன் தோன்றி வளைக்கையால் தடுத்து கைக்குத்தல் அரிசியிட்டுப் பொங்கிய சோறும் நண்டுக் குழம்பும் விருந்தாகத் தருவாளாம்.

(2) திருச்சி மாவட்டம் கொள்ளிடம் ஆற்றின் வடகரையில் ஒரு ஆமூர் உள்ளது. இது முக்காவனாட்டு ஆமூர் எனப் போற்றப்பட்டது. சங்ககாலத்தில் இவ்வூர் மல்லன் சோழ அரசன் போர்வைக் கோப்பெருநற்கிள்ளியோடு மற்போர் புரிந்து தோற்றுப்போனான்.

(3) பொருள் தேடச் சென்ற தமிழர் சேரநாட்டு ஆமூர் சென்று பாதுகாப்பாகத் தங்கினர். இதனை வானவன் என்னும் சேரன் வென்று கொடுமுடி என்பவனிடம் தந்து காத்துவரும்படி செய்திருந்தான். குறும்பொறை என்பதைக் கல்ராயன் மலை எனக் கொண்டு அதன் கிழக்கில் உள்ள ஆமூர் எனக் கொள்ளவும் இடம் உண்டு. இது இக்காலத்தில் வேலூர் மாவட்டத்தில் உள்ளது.

சான்று
------

1. ↑  வேய்பயில் இரும்பில் ஆம் அறல் பருகும் - நற்றிணை 213
2. ↑  மருதம் சான்ற மருதத் தண்பணை அந்தணர் அருகா அருங்கடி வியனகர் அந்தண் கிடக்கை அவன் ஆமூர் – சிறுபாணாற்றுப்படை – 188
3. ↑  வெல்போர்ச் சோழர் ஆமூர் அன்ன இவள் நலம் –ஐங்குறுநூறு 56
4. ↑  போர்வைக் கோப்பெருநற்கிள்ளி முக்காவனாட்டு அமூர் மல்லனைப் பொருது அட்டு நின்றானைச் சாத்தந்தையார் பாடினார் – புறம் 80, 81, 82
5. ↑  குறும்பொறைக் குணாஅது – வெல்போர் வானவன் – யானை மருப்பு ஒடிய நூறிக் கொடுமுடி காக்கும் குரூஉக்கண் நெடுமதில் சேண் விளங்கு சிறப்பின் ஆமூர் எய்தினும் – ஆண்டு அமைந்து உறையுநர் அல்லர் - ஆவூர்க் காவிதிகள் சாதேவனார் அகம் 159

தொண்டை நாட்டில் ஆமூர் இருக்கிறது. இங்கு ஊற்று நீர் வளம் மிகுதியாகவே உள்ளது
**காதல்** (*Love*, பிரெஞ்சு மொழி: *Amour*) 2012 ஆம் ஆண்டு பிரெஞ்சு மொழியில் ஆஸ்திரியாவின் மைக்கேல் கானேக் என்பவரால் எடுக்கப்பட்ட காதல் திரைப்படம் ஆகும். இப்படத்தில் நடித்திருப்பவர்கள் ஜீன் லூயிஸ் டிரின்டிக்னான்ட் மற்றும் பிரான்சு நடிகையான இம்மனுல் ரிவா ஆகியோர் ஆவர். 2012 கேன்ஸ் திரைப்பட விழாவில் தங்கப் பனை என்ற பரிசைப் பெற்றது. மேலும் 85வது சங்க விருதுகள் வழங்கும் விழாவில் சிறந்த வெளிநாட்டு மொழி திரைப்படத்திற்கான சங்க விருது பெற்றது. சிறந்த திரைப்படத்திற்கான சங்க விருது இப்படத்திற்கு வழங்கப்பட்டது. சிறந்த நடிகைக்கான சங்க விருது இம்மனுல் ரிவாவிற்கு வழங்கப்பட்டது. சிறந்த மூலத் திரைக்கதைக்கான சங்க விருது மற்றும் சிறந்த இயக்குனருக்கான சங்க விருதும் இப்படத்தின் இயக்குனர் மைக்கேல் கானேக் என்பவருக்கு வழங்கப்பட்டது. இப்படத்தில் 85 வயதான இம்மனுல் ரிவா சிறப்பாக நடித்திருந்தார்.
25வது ஐரோபிய திரைப்பட விருதுகள் வழங்கும் விழாவில் 6 தகுதிகளுக்கு போட்டியிட்டு 4 தகுதிகளில் வெற்றிபெற்றது. மேலும் 2012ஆம் ஆண்டுக்கான தேசிய சங்கம் திரைப்படம் விமர்சன விருதுகள், 66 வது பிரித்தானியப் பேரரசு| சங்க விருதுகள், 2012 ஆம் ஆண்டுக்கான 38 வது சீசர் விருது போன்றவற்றையும் வென்றது. மொத்தமாக 55 பரிசுகளைப் பெற்றுள்ளது.

கதை
---

பெரிய அடுக்குமாடியில் துர்நாற்றம் வீசுவதாக வந்த புகாரின்பேரில் காவல்துறை, மற்றும் தீயணைப்புத்துறை அதிகாரிகள் சோதனை செய்கிறார்கள். அப்போது சில நாட்களுக்கு முன்னர் இறந்த முதிய வயது பெண்மணி இறந்து கிடக்கிறாள். அவள் தலையணையைச்சுற்றி பூக்கள் தூவப்பட்டுள்ளது. இப்படி காட்சி துவங்குகிறது.

அந்த வீட்டில் அன்போடு வாழ்ந்த காதல் இணைகளில் பெண்ணுக்கு பக்கவாதம் ஏற்பட்டு படுத்த படுக்கையாக மாறிவிடுகிறாள். உயிருக்கு உயிரான தன் மனைவியை தள்ளாத வயதிலும் பொக்கிசமாகக் பாதுகாக்கிறான் கணவன். ஒரு கட்டத்தில் அவள் படும் உடல் உபாதைகளைப் பார்த்து கண்ணீர் வடிக்கிறான். எல்லை மீறிப்போன உடல் உபாதைக்கு தன் மனைவி உட்பட்டது கண்டு வேதனை அடைந்து தலையணையால் அவள் முகத்தை அழுத்தி உயிரைப் போக்கிவிடுகிறான்.

மேற்கோள்கள்
-----------

1. ↑  "*Amour* - Zurich Film Festival". *Zurich Film Festival*. 30 December 2012 அன்று பார்க்கப்பட்டது.
2. ↑  "*Amour - Love* (12A)". *British Board of Film Classification*. 14 September 2012. 18 ஆகஸ்ட் 2017 அன்று மூலம் பரணிடப்பட்டது. 23 January 2013 அன்று பார்க்கப்பட்டது.
3. ↑  "*Amour* at The Numbers". *The Numbers*. 16 March 2013 அன்று பார்க்கப்பட்டது.
4. ↑  "2012 Official Selection". *Cannes*. 19 April 2012 அன்று பார்க்கப்பட்டது.
5. ↑  "Cannes Film Festival 2012 line-up announced". *timeout*. 20 டிசம்பர் 2012 அன்று மூலம் பரணிடப்பட்டது. 19 April 2012 அன்று பார்க்கப்பட்டது.
6. ↑  "Oscars 2013: Full list of winners". *BBC News*. 25 February 2013.. பார்த்த நாள்: 25 February 2013.
7. ↑  "Hanke's *Amour* geht fuer Oesterreich ins Oscar Rennen". *Der Standart*. 4 September 2012 அன்று பார்க்கப்பட்டது.

வெளி இணைப்புகள்
---------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***ஆமோர் (பிரெஞ்சுத் திரைப்படம்)*** |

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *Amour*
* வார்ப்புரு:Allmovie
* பாக்சு ஆபிசு மோசோவில் *Amour*
* அழுகிய தக்காளிகள் தளத்தில் *Amour*
* மெடாகிரிடிக்கில் *Amour*
**குடகு பசுமை ஏலக்காய்** (*Coorg green cardamom*) என்பது இந்தியாவின் கருநாடக மாநிலம் குடகு பகுதியில் வளர்க்கப்படும் ஏலக்காய் வகைகளுள் ஒன்றாகும்.

சாகுபடி
-------

கோடை மாதங்களில் பாசன நீர் கிடைக்கும் பள்ளத்தாக்கு பகுதியில் மட்டுமே ஏலக்காய் சாகுபடி செய்யப்படுகிறது. சிறிய ஏலக்காயின் இயற்கையான வாழ்விடம் மேற்கு தொடர்ச்சி மலையின் பசுமையான காடு ஆகும். ஆண்டு மழைப்பொழிவு 1500 முதல் 4000 மிமீ வரையும், வெப்பநிலை 10 முதல் 35 சென்டிகிரேடு வரையும் உள்ள கடல் மட்டத்திலிருந்து 800 முதல் 1200 மீ உயரமுடைய இடங்களில் சாகுபடி நடைபெறுகிறது. ஏலக்காய் பொதுவாக பாஸ்பரஸ் மற்றும் பொட்டாசியம் நிறைந்த களிமண் மண்ணில் வளரும்.

புவியியல் சார்ந்த உரிமைகள்
--------------------------

குடகு பசுமை ஏலக்காய் அறிவுசார் சொத்துரிமை பாதுகாப்பு அல்லது புவியியல் சார்ந்த குறியீடு (ஜிஐ) மதிப்பினை 2009ஆம் ஆண்டு பெற்றுள்ளது.

பயன்பாடுகள்
-----------

ஏலக்காய் மிகவும் விலையுயர்ந்த மசாலாப் பொருட்களில் ஒன்றாகும். இது இனிப்பு மற்றும் உப்பு சார்ந்த உணவுகளில் பயன்படுத்தப்படுகிறது. ஏலக்காய் விதைகளிலிருந்து வரும் எண்ணெய் சுவையான உணவுகள், ஊட்டச்சத்து பானம், ஒயின்கள் மற்றும் வாசனை திரவியங்கள் தயாரிக்கப் பயன்படுகிறது. இதன் குணப்படுத்தும் சக்தி காரணமாக ஆயுர்வேத மருத்துவத்தில் பரவலாகப் பயன்படுத்தப்படுகிறது. இது ஈறு மற்றும் பல் தொற்று, செரிமான கோளாறுகள் போன்றவற்றை குணப்படுத்த உதவுகிறது.

மேலும் காண்க
------------

* குடகு ஆரஞ்சு
* நஞ்சன்கூடு வாழைப்பழம்
* உடுப்பி மட்டு குல்லா
* பைதாகி மிளகாய்
* பெங்களூர் நீல திராட்சை

மேற்கோள்கள்
-----------

1. ↑  "Coorg green cardamom to join select club". 26 March 2009 – www.thehindu.com வழியாக.
2. ↑  வார்ப்புரு:ওয়েব উদ্ধৃতি
3. ↑
பட்டாம்பூச்சி ஒன்றின் குடம்பி நிலை
**குடம்பி** அல்லது **இளம் உயிரி** அல்லது **தோற்றுவளரி** (*Larva*) எனப்படுவது பல விலங்குகளின் வாழ்க்கை வட்டத்தில், அவை முட்டையிலிருந்து தமது முதிர்நிலைக்கு உருமாற்றம் அடைவதற்கு முன்னரான இளம்பருவ விருத்தி நிலைகளில் ஒன்றாகும். இலத்தீன் மொழியில் Larva என்பது பிசாசு எனப் பொருள்படும். நேரடியான வளர்ச்சி மூலம் முதிர்நிலையை அடையாத பூச்சி, நீர்நில வாழ்வன, மற்றும் Cnidaria தொகுதியைச் சேர்ந்த உயிரினங்களில் இத்தகைய வளர்நிலையைக் காணலாம்.

இந்த குடம்பி நிலையானது, முதிர்நிலையிலிருந்து முற்றாக வேறுபட்டுக் காணப்படும் (எ.கா. முதிர்நிலை பட்டாம்பூச்சிகளும், அவற்றின் குடம்பி நிலைகளான கம்பளிப்புழுக்களும்). குடம்பிகளின் அமைப்பும், உடல் உறுப்புக்களும், முதிர்நிலையில் இருந்து மிகவும் வேறுபட்டிருக்கும். குடம்பியின் உணவும் முதிர்நிலையின் உணவிலிருந்து வேறுபட்டிருக்கும். அத்துடன் பொதுவாக குடம்பிகள் வாழும் சூழலும் முதிர்நிலை வாழும் சூழலில் இருந்து வேறுபட்டிருக்கும்.

பூச்சிகளில், குடம்பி நிலையிலிருந்து, முதிர்நிலைக்கு விருத்தியடைய முன்னர், உருமாற்றம் மூலம் கூட்டுப்புழு என்னும் ஒரு இடை விருத்தி நிலையும் உருவாகும். அந்த கூட்டுப்புழுவின் வெளி உறையை குடம்பியே உருவாக்கும்.

மேற்கோள்கள்
-----------
**கீர்வான் யுத்த விக்ரம் ஷா** (**Girvan Yuddha Bikram Shah**) (நேபாளி: गीर्वाणयुद्ध विक्रम शाह) (19 அக்டோபர் 1797 – 20 நவம்பர் 1816), 1799 முதல் 1816 முடிய நேபாள இராச்சியத்தை ஆண்ட நான்காவது மன்னராவார்.

கீர்வான் யுத்த விக்ரம் ஷா பிறந்த ஒன்றறை ஆண்டுகளில், அவனுக்கு இளவரசு பட்டம் சூட்டிய ராணா பகதூர் ஷா, தன் மனைவி கந்தவதி தேவியுடன் நாட்டை விட்டு வெளியேறியதால், குழந்தை கீர்த்திவான் யுத்த ஷாவின் பெரியன்னை ராணி ராஜராஜேஸ்வரி, இளவரசன் சார்பாக அரசப்பிரதியாக, தலைமை அமைச்சர் தாபா வம்சத்தின் பீம்சென் தபா உதவியுடன் நாட்டை நிர்வகித்தர். கீர்வான் யுத்த விக்ரம் ஷா தமது 19வது வயதில் அம்மை நோய் தாக்கி இறந்ததால், அவரது மகன் ராஜேந்திர விக்ரம் ஷாவிற்கு இளவரசு பட்டம் சூட்டப்பட்டது.

சீன நேபாளப் போர்
----------------

முதன்மைக் கட்டுரை: சீன நேபாளப் போர்
1788 - 17989ல் திபெத்திய-நேபாள வணிகரகளுக்குமிடையே ஏற்பட்ட வணிகப் பிணக்கால், தாமோதர பாண்டே தலைமையிலான நேபாளப் படைகளுக்கும், திபெத்தியப் பேரரசுக்கும் நடைபெற்ற போரில், திபெத்தியப் பேரரசு தோல்வி கண்டது. எனவே திபெத்திய அரசு, நேபாள இராச்சியத்திற்கு போர் ஈட்டுத் தொகை வழங்கியது. பின்னர் திபெத்தியர்களின் தூண்டுதலின் பேரில், 1791-1792ல் சீனர்களுக்கும் - நேபாளப் படைக்களுக்கும் நடைபெற்ற போரில், நேபாளம் சீனாவிடம் சரண் அடைந்து, *பெத்திராவதி உடன்படிக்கை*யின் படி, நேபாள இராச்சியத்தினர், சீனர்களுக்கு ஆண்டுதோறும் திறை செலுத்த வேண்டியதாயிற்று. 1814-1816ல் ஆங்கிலேய-நேபாளப் போரின் முடிவில், நேபாளம், சீனர்களுக்கு திறை செலுத்துவதை நிறுத்தியது.

ஆங்கிலேய-நேபாளப் போர்
---------------------

முதன்மைக் கட்டுரை: ஆங்கிலேய-நேபாளப் போர்
1814 - 1816ல் நடைபெற்ற ஆங்கிலேய-நேபாளப் போரின் முடிவில், இரு தரப்பும் செய்து கொண்ட போர் உடன்படிக்கையின் படி, குமாவுன், கார்வால், சிக்கிம், டார்ஜிலிங், மேற்கு தராய் பகுதிகளை ஆங்கிலேயர்களுக்கு விட்டுத் தரப்பட்டது.

நேபாள இராச்சியத்தின் கிழக்கு எல்லையாக மேச்சி ஆறும், மேற்கு எல்லையாக மகாகாளி ஆறும் நேபாள இராச்சியத்தின் எல்லையாக உறுதிப்படுத்தப்பட்டது.

மேற்கு தராய் பகுதி ஆங்கிலேயருக்கு விட்டுத் தரப்பட்டதால், ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு, நட்ட ஈடு வழங்க கம்பெனி ஆட்சியினரால் ஒப்புக் கொள்ளப்பட்டது. மேலும் நேபாள இராச்சியத்தில், கிழக்கிந்தியக் கம்பெனியின் அரசப்பிரதிநிதி ஒருவரை நியமிக்க ஒப்புக் கொள்ளப்பட்டது

இதனையும் காண்க
--------------

* நேபாள மன்னர்கள்
* நேபாள பிரதம அமைச்சர்கள்

மேற்கோள்கள்
-----------

1. ↑  Royal Ark
2. ↑  "Tibetan and Nepalese Conflict". Official website of Nepal Army. 2017-12-28 அன்று மூலம் பரணிடப்பட்டது. 2018-01-03 அன்று பார்க்கப்பட்டது.
3. ↑  India-Board (8 Nov 1816).

|  |
| --- |
| கீர்வான் யுத்த விக்ரம் ஷா **ஷா வம்சம்****பிறப்பு:** 19 அக்டோபர் 1797  **இறப்பு:** 20 நவம்பர் 1816 |
| ஆட்சியின் போது இருந்த பட்டம் |
|
| முன்னர்**ராணா பகதூர் ஷா** | **நேபாள மன்னர்**1799–1816 | பின்னர்**ராஜேந்திர விக்ரம் ஷா** |
**இரவீந்திரா சதன்** (Rabindra Sadan) இந்தியாவின் கொல்கத்தாவில் உள்ள ஒரு கலாச்சார மையம் மற்றும் நாடக வளாகமாகும். இது தெற்கு கொல்கத்தாவில் ஆச்சார்யா செகதீசு சந்திரபோசு சாலையில் அமைந்துள்ளது. வங்காள மொழி நாடகத்திற்கும் கொல்கத்தா திரைப்பட விழாவிற்கும் இது ஒரு பிரதான இடமாகும். இதன் பெரிய மேடைக்கு இம்மையம் குறிப்பிடத்தக்கதாகும். 

 கொல்கத்தாவின் எக்சைடில் உள்ள இரவீந்திர சதனுக்குள் நுழையும் பார்வையாளர்கள்.

வரலாறு
------

 1979 ஆம் ஆண்டு , இரவீந்திர சதனில் ஒரு கச்சேரியை மொகீனர் கோரகுலி நிகழ்த்தினார்
இரவீந்திரா சதனின் அடிக்கல் 1961 ஆம் ஆண்டு ஆகத்து மாதம் 5 ஆம் தேதியன்று அப்போதைய இந்தியப் பிரதமர் சஜவகர்லால் நேருவால் நாட்டப்பட்டது. அரங்கத்தின் கட்டுமானப் பணிகள் அக்டோபர் 1967 ஆம் ஆண்டு அக்டோபர் மாதத்தில் நிறைவடைந்தன. இரவீந்திரசதன் கட்டிடம் 1961 ஆம் ஆண்டில் தொடங்கப்பட்டது, 1913 ஆம் ஆண்டில் நோபல் பரிசு வென்ற முதல் இந்தியரான இரவீந்திரநாத் தாகூரின் பிறந்த நூற்றாண்டு ஆண்டாகும். அரங்கம் 1999, 2016 மற்றும் 2022 ஆம் ஆண்டுகளில் புதுப்பிக்கப்பட்டது.

அம்சங்கள்
---------

இரவீந்திரா சதன் இரண்டு மாடிகளைக் கொண்டது.  இவ்வளாகத்தில் இப்போது இரவீந்திர சதன் மேடை, நந்தன் திரைப்பட மையம், பசுசிம்பங்கா பங்களா அகாடமி, எனப்படும் வங்காள மொழி அகாதமி, ககனேந்திர பிரதர்சன்சாலா, சிசிர் மஞ்சா, நசுருல் அகாடமி போன்றவை கலாச்சார நடவடிக்கைகளின் மையங்களாக உள்ளன. இரவீந்திரா சதன் அரங்கத்தில் சுமார் 1200 பார்வையாளர்கள் அமரும் வசதி உள்ளது.

மேற்கோள்கள்
-----------

1. ↑  "STATE-OWNED AUDITORIUM RATES RAISED". *www.telegraphindia.com*.
2. ↑  "Rabindra Sadan makeover gets 90-day deadline". 17 February 2015 – The Economic Times - The Times of India வழியாக.
3. ↑  PTI (9 May 2010). "Tributes to Tagore on his 150th birth centenary". DNA. .
4. ↑  "Rabindra Sadan" (PDF). Tathya Bangla. 8 May 2013 அன்று பார்க்கப்பட்டது.
5. ↑  "Seagull Empire at Rabindra Sadan, Calcutta". *Red Bull*.

புற இணைப்புகள்
--------------

* ரவீந்திர சதன் சுயவிவரம்
குடகு மக்கள் (Kodava people) குடகு என்ற சொல் இரண்டு தொடர்புடைய பயன்பாடுகளுக்காக உள்ளது. முதலாவதாக, இது குடகு மொழிமற்றும் கலாச்சாரத்தின் பெயர். அதைத் தொடர்ந்து குடகுவிலிருந்து பல சமூகங்கள் உள்ளன. இரண்டாவதாக, குடகு மொழி பேசும் சமூகங்கள் மற்றும் பிராந்தியத்திற்குள் (குடகு மாவட்டம்) அது ஆதிக்கம் செலுத்தும் குடகு மக்களை விவரிக்கிறது. குடாவாக்கள் (குடகு, கூர்க்கள் என ஆங்கிலமயமாக்கப்பட்டவை), குடகு பகுதியிலிருந்து (தென்னிந்தியாவின் கர்நாடக மாநிலத்தில்) ஒரு ஆணாதிக்க இன-மொழி பழங்குடியினராகக் கருதப்படுகிறார்கள். அவர்கள் குடகு மொழியைப் பூர்வீகமாகப் பேசுகிறார்கள். பாரம்பரியமாக அவர்கள் தற்காப்பு பழக்கவழக்கங்களுடன் நிலம் வைத்திருக்கும் விவசாயிகள் ஆவர். அவர்கள் பிற குடும்ப திருமணத்தையும் சாதி அகமணத்தையும் கொண்டுள்ளார்கள். இந்தியாவில் உரிமம் இல்லாமல் துப்பாக்கிகளை எடுத்துச் செல்ல அனுமதிக்கப்பட்ட ஒரே மக்கள் இவர்கள் மட்டுமே.

தோற்றம்
-------

ஒரு குடகு குடும்பம், 1875, ஜே. ஃபோர்ப்ஸ் வாட்சன் (நியூயார்க்கு பொது நூலகத்திலிருந்து)
குடகு (பழங்குடி மக்கள், மொழி மற்றும் கலாச்சாரம்) மற்றும் கொடகு (நிலம்) ஆகிய சொற்கள் அறியப்படாத பொருளின் 'கொடா' என்ற ஒரே மூல வார்த்தையிலிருந்து வந்தவை. சிலர் இது 'மலைகள்' என்று கூறுகிறார்கள். மற்றவர்கள் 'மேற்கு' என்று அர்த்தம் என்று கூறுகிறார்கள். ஆனால் இரண்டுமே மேற்குத் தொடர்ச்சி மலையின் இருப்பிடத்துடன் தொடர்புடையவை. கொடகு பூர்வீக குடகு மொழியில் கொடவ நாடு என்று அழைக்கப்படுகிறது. சமூக உறுப்பினர்களை மற்ற பூர்வீகர்களால் குடவா என்றும் ஆங்கிலேயர்களால் கூர்க் என்றும் அழைக்கப்பட்டனர். இவர்கள் இன ரீதியாகவும் கலாச்சார ரீதியாகவும் வேறுபட்டவர்கள். பல நூற்றாண்டுகளாக, குடவர்கள் நெல் வயல்களை பயிரிட்டும், கால்நடைகளை பராமரித்தும், காபி தோட்டங்களில் பணி செய்தும், போரின் போது ஆயுதங்களை ஏந்தியும் வாழ்ந்து வருகின்றனர்

மேற்கோள்கள்
-----------

1. ↑  .
"பிரெண்ட்ஸ் அண்ட் கோ என்பது குடவள்ளி ராமபிரம்மத்தால் நடத்தப்பட்டு வந்த ஒரு வணிகமாகும்
**குடவள்ளி ராமபிரம்மம்** (*Gudavalli Ramabrahmam*) ஓர் இந்திய திரைப்பட இயக்குனரும், திரைக்கதை எழுத்தாளரும், தயாரிப்பாளரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர்.   இவர் *மாலா பிள்ளா* (1938) , *ரைத்து பிட்டா* (1939) போன்ற விமர்சன ரீதியாக பாராட்டப்பட்ட சமூக பிரச்சனைத் திரைப்படங்களை இயக்கியவர். 1945ஆம் ஆண்டில், இவர் தென்னிந்திய திரைப்பட வர்த்தக சபையின் தலைவராக தேர்ந்தெடுக்கப்பட்டார். இவர் *பல்நாட்டி யுத்தம்* என்ற திரைப்படத்தின் இணை இயக்குநராகவும் இருந்தார்.

ஆரம்ப வாழ்க்கையும் தொழிலும்
---------------------------

இவர், 1902இல் கிருஷ்ணா மாவட்டம் நந்தமுரு கிராமத்தில் குடவள்ளி வெங்கய்யா - பாப்பம்மா தம்பதியருக்கு பிறந்தார். 1918இல், இவர் தனது இடைநிலைக் கல்வியை பந்தரிலுள்ள தேசியக் கல்லூரியில் முடித்தார். பதினெட்டு வயதில் சாராதாம்பாள் என்பவரை திருமணம் செய்து கொண்டார்.  1931இல், இவர் ஆந்திர விவசாயிகள் சந்திப்பு ஏற்பாட்டுக் குழுவின் தலைவரானார். 1934இல், ஆந்திர நாடக அமைப்பின் செயலாளராக தேர்ந்தெடுக்கப்பட்டார். பின்னர் சென்னையில் *பிரஜாமித்ரா* என்ற இதழின் ஆசிரியராகப் பணியாற்றினார்.

அதைத் தொடர்ந்து, தெலுங்குத் திரையுலகில் நுழைந்தார். மேலும் "சாரதி சித்ரா" என்ற திரைப்படத் தயாரிப்பு நிறுவனத்தை நிறுவி, "கனக தாரா" என்ற படத்தின் தயாரிப்பு நிர்வாகியாக பணியாற்றினார். பின்னர் இவர் தனது சொந்தத் தயாரிப்பில் *திரௌபதி வஸ்த்ராபரணம்* என்ற நாட்டுப்புறத் திரைப்படம் மூலம் இயக்கத்தில் இறங்கினார். பின்னர் தயாரிப்பாளர் பி.வி.தாஸுடன் இணைந்து *ஸ்ரீ கிருஷ்ண லீலாலு* என்ற படத்தை இயக்கினார். இவர் *ரைத்து பிட்டா (1939), இல்லாலு* (1940) *அபவாது* (1941), *பத்தினி* (1942), *பந்துலம்மா* (1943), *மாயலோகம்* (1945) போன்ற படங்களையும் இயக்கியுள்ளார். இவர் 1 அக்டோபர் 1946 இல் இறந்தார்.

மேற்கோள்கள்
-----------

1. ↑  CineGoer.com - Nostalgia - Mala Pilla பரணிடப்பட்டது 26 செப்டம்பர் 2012 at the வந்தவழி இயந்திரம்
2. ↑  Gudavalli Ramabrahmam - Biography
3. ↑  PALNATI YUDDHAM (1947) - The Hindu
4. ↑  Balayogini (1937) - The Hindu
5. ↑  Gudavalli Rama Brahmam-The Revolutionary Legend! பரணிடப்பட்டது 5 அக்டோபர் 2013 at the வந்தவழி இயந்திரம்
6. ↑  "Gudavalli Ramabrahmam". 5 October 2013 அன்று மூலம் பரணிடப்பட்டது. 3 October 2013 அன்று பார்க்கப்பட்டது.
7. 1 2  "Draupadi Vasthrapaharanam (1936) - Vijayawada". The Hindu. 2010-12-12. 2016-05-30 அன்று பார்க்கப்பட்டது.
8. ↑  Naati 101 Chitralu, S. V. Rama Rao, Kinnera Publications, Hyderabad, 2006, pp.14.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* VIAF
* WorldCat

 |
| தேசிய | 
* United States

 |
**வருண் ரேமண்ட் ஆரோன்**  (Varun Raymond Aaron, பிறப்பு 29 அக்டோபர் 1989) இந்தியாவின் துடுப்பாட்ட களத்தில் வளரும் வேகப்பந்து வீச்சாளர்களில் ஒருவராவார். சார்க்கண்ட் மாநிலத்தவராகிய ஆரோன் விஜய் அசாரே கோப்பை இறுதி ஆட்டத்தில் இராசத்தானிற்கு எதிரான ஆட்டத்தில் 153கிமீ வேகத்தில் பந்து வீசி அனைவரின் கவனத்தையும் ஈர்த்துள்ளார். சார்க்கண்ட் பத்தொன்பதுகளுக்கு கீழான அணியில் தமது துடுப்பாட்ட நுழைவை மேற்கொண்டார். வலது கை மித வேக பந்து வீச்சாளரான இவர் வலது கை மட்டையாளருமாவார்.

துவக்க காலங்கள்
---------------

வேகப் பந்து வீச்சாளர்களின் பற்றாக்குறை மிகுந்த இந்தியாவில் 2010-11 பருவத்தில் விசய் அசாரே கோப்பை ஆட்டத்தில் 153 கிமீ வேகத்தில் பந்து வீசி பரவலாக அறியப்படலானார். சார்க்கண்ட் மாநிலத்தவரான ஆரோன் சென்னை *எம்ஆர்எஃப் பேசு பவுண்டேசன்* நிறுவனத்தில் 15 வயது முதல் பயிற்சி பெற்றவர். சார்க்கண்ட் 19க்கு கீழணி, கிழக்கு மண்டல துடுப்பாட்ட அணி மற்றும் இந்திய 19க்கு கீழணி ஆகியவற்றில் பங்கு பெற்றுள்ளார்.2008-09 பருவ ரஞ்சிக்கோப்பை ஆட்டங்களில் இவரது முனைப்பான ஆட்டத்தால் முதுகெலும்பு அழுத்தங்களால் துன்பப்பட்டார். இலகுவான ஓட்டத்துடன் திரும்பவும் செய்யத்தக்க வகையான இவரது பந்துவீச்சு பாணியால் ஓரளவு கட்டுப்பாட்டுக்குள்ளாக தொடர்ந்து குச்சங்களுக்கு அண்மித்து வந்து 140 கிமீ வேகத்திற்கு மேற்பட்டு பந்து வீச முடிகிறது. பாக்கித்தானின் வசீம் அக்ரம் இவருக்குப் பயிற்சி அளித்துள்ளார்.இந்தியன் பிரீமியர் லீக் ஆட்டங்களில் 2008-2010 வரை கொல்கத்தா நைட் ரைடர்ஸ் அணிக்கும் 2011ஆம் ஆண்டில் டெல்லி டேர்டெவில்ஸ் அணிக்கும் ஆடியுள்ளார். தில்லி டேர்டெவில்சுக்காக தமது முதல் ஐபில் ஆட்டத்தை ஆடியுள்ளார்.

இந்தியாவின் எதிர்கால துடுப்பாட்டக்காரர்கள் அணியில் பங்கேற்று 2011இல் ஆத்திரேலியா சென்றார். அங்கு நடந்த ஆட்டங்களில் சிற்றப்பாக விளையாடி இங்கிலாந்தில் நடைபெறும் இருபது20 மற்றும் ஒருநாள் பன்னாட்டுத் துடுப்பாட்டம் தொடர்களில் காயமடைந்துள்ள இசாந்த் சர்மாவிற்கு மாற்றாக விளையாட அழைக்கப்பட்டுள்ளார்.
இப்பறவையை ஆஸ்திரேலியாவின் மயில் எனக் கூறலாம். இது மிகவும் அழகாக இருக்கும். இது மெனுரிடே குடும்பத்தை சார்ந்தது. ஆண் பறவைக்கு அழகான தோகை உண்டு. தோகையின் ஓரங்களில் வெளியில் வளைந்து நீளமான இரண்டு வாலிறகுகள் யாழின் மருங்குப் பிடிகளைப் போலவும், 12 மெல்லிய இறகுகள் யாழின் நரம்புகளைப் போல அமைந்துள்ளது. வான் கோழியை விட சற்று சிறியது. ஆனால் நீண்ட தோகை உடலைப் போல் 4 அல்லது 5 மடங்கு நீளமுடையது. நல்ல கரும் ஆரஞ்சு நிறமுடைய உடலில் ஆங்காங்கே கருஞ்சிவப்பு தட்டுகள் காணப்படும். தோகை இறகுகளின் நிறம் பச்சையாகவும் நீளமாகவும் காணப்படும். பெண் யாழ்ப் பறவைக்கும் தோகை உண்டு. ஆனால் ஆண் தோகையைப் போல் அழகல்ல. மிகுந்த உயரத்தில் பறக்க முடியாது. பெரும்பாலும் நேரத்தை தரையிலேயே கழித்துவிடும். மயிலுக்கு தோகை உண்டு. ஆனால் இனிய குரலில்லை. யாழ்ப் பறவைக்கு இவை இரண்டுமே உள்ளன. மண்ணைக் கிளரி தரையில் வாழும் பூச்சிகளைத் திண்பதற்கு விரல்களும் நகங்களும் தடித்து நீண்டு உறுதியாக உள்ளன. இவை புழு, பூச்சி, அட்டை, பூரான், வண்டு, நத்தை போன்ற உயிரினங்களை உணவாக உட்கொள்கின்றன. யாழ்ப்பறவை கோழி கொக்கரைப்பது போலவும், நாய் குரைபபது போலவும் பலவகை பறவை போலவும் குரல் எழுப்பி மற்ற பறவைகளை ஏமாற்றும்.
காடுகள் வெட்டப்பட்டதாலும் நரிக் கூட்டங்களின் தாக்குதலாலும் குறைந்து வரும் இப்பறவையினை காக்க ஆஸ்திரேலிய அரசு சரணாலயங்களை ஏற்படுத்த வேண்டும்.

1. ↑  அறிவியல் களஞ்சியம் - தொகுதி 18 தமிழ்ப் பல்கலைக் கழக வெளியீடு எண் 344 - நவம்பர் 2009 - பக்கம் 3.

[[பகுப்பு: திருவள்ளூர் மாவட்ட ஆசிரியர்கள் தொடங்கிய கட்டுரைகள்]]
**பென்சோல்** *(Benzol)* பென்சீனையும் தொலுயீனையும் பிரதானமாகக் கொண்டிருக்கக் கூடிய ஒரு கரித்தார் உற்பத்திப் பொருளாகும். ஐக்கிய இராச்சியத்தில் பெட்ரோலியம் எரிபொருளைப் போல ஒரு இயங்குபொறி எரிபொருளாக பென்சோல் பயன்படுத்தப்படுகிறது. மேலும் இங்கு, நேசனல் பென்சோல் மிக்சர் மற்றும் இரியேசண்ட் பென்சோல் மிக்சர் என்ற வணிகப் பெயர்களில் பெட்ரோலியமும் பென்சோலும் கலக்கப்பட்ட இயங்கூர்தி எரிபொருள்கள் பயன்படுத்தப்படுகின்றன. 
செருமன், அங்கேரியன், உக்ரைனியன், உருசியன் போன்ற பல மொழிகளில் பென்சோல் என்ற சொல்லுக்கு குழப்பமான முறையில் பென்சீன் என்று பொருள் கொள்ளப்படுகிறது. செருமன் போன்ற சில மொழிகளில் பென்சோல் என்ற சொல்லே பெட்ரோலியம் என்ற பொருள் கொண்ட பென்சின் என்ற சொல் உச்சரிக்கப்படுகிறது.

மேற்கோள்கள்
-----------

1. ↑  More, Charles (20 June 2009). *Black Gold: Britain and Oil in the Twentieth Century*. A&C Black. பக். 64–65. பன்னாட்டுத் தரப்புத்தக எண்:978-1-84725-043-8. .
2. ↑  Collins German Concise Dictionary, 1991, ISBN 0-00-433454-X

புற இணைப்புகள்
--------------

* The National Benzole Company பரணிடப்பட்டது 2007-02-07 at the வந்தவழி இயந்திரம் Insolvent since 8 April 2013
**யாழ்ப்பாண இராச்சியம்** என்னும் நூல் பேராசிரியர் சி. க. சிற்றம்பலத்தைப் பதிப்பாசிரியராகக் கொண்டு வெளியான ஒரு தொகுப்பு நூல். 1992 ஆம் ஆண்டில் யாழ்ப்பாணப் பல்கலைக்கழகத்தினால் வெளியிடப்பட்ட இந்த நூல் யாழ்ப்பாண இராச்சியத்தின் பல்வேறு அம்சங்கள் தொடர்பான பல்வேறு கட்டுரைகளை உள்ளடக்கியது. தத்தமது துறைகளில் வல்லுனர்களான யாழ்ப்பாணப் பல்கலைக் கழகத்து ஆய்வாளர்கள் பலர் இந்நூலிலுள்ள கட்டுரைகளை எழுதியுள்ளனர்.

நோக்கம்
-------

தேசிய இனங்களின் தனித்தன்மையை வெளிக்காட்டுவதிலும் தேசிய இனப் பிரச்சினைகளுக்குத் தீர்வு காணுவதிலும் வரலாறு முக்கியப் பங்கை வகிக்கிறது. இதனால், இலங்கைத் தமிழர்கள் தமது அரசியல் உரிமைகளைப் பெற்றுக்கொள்வதற்கு அவர்களுடைய வரலாறு தொடர்பான உண்மைகள் வெளிக்கொணரப்படுவது அவசியமானது. தனித் தேசிய இனம், தாயகம், தன்னாட்சி உரிமை போன்ற கோட்பாடுகளின் அடிப்படையிலான இலங்கைத் தமிழ் மக்களின் எதிர்பார்ப்புக்களை அடைவதில் அவர்களுடைய வரலாறு முக்கிய பங்கு வகிக்கக்கூடியது. இந்தக் காலத்தின் தேவையை உணர்ந்தே இந்த நூல் வெளியிடப்பட்டது என்பதை இந்நூலுக்கான வெளியீட்டுரையில் இருந்து அறிந்துகொள்ள முடிகிறது.

உள்ளடக்கம்
----------

இந்த நூலில் யாழ்ப்பாண இராச்சியத்தைப் பல்வேறு கோணங்களில் இருந்து ஆராயும் கட்டுரைகள் இடம்பெற்றுள்ளன. குறிப்பாக யாழ்ப்பாண வரலாற்றை ஆராய்வதற்கான மூலங்கள், அரசர்கள் காலம், என்பவற்றோடு யாழ்ப்பாண இராச்சியத்தின் அரசியல், சமூக, பண்பாட்டு அம்சங்களை ஆய்வு செய்கின்ற கட்டுரைகள் இந்நூலில் காணப்படுகின்றன. கட்டுரைத் தலைப்புக்களும், கட்டுரையாசிரியர்களின் பெயர்களும் பின்வருமாறு:

1. வரலாற்று அறிமுகம் - கலாநிதி சி. க. சிற்றம்பலம்
2. வரலாற்று மூலங்கள் - பேரா. வி. சிவசாமி
3. யாழ்ப்பாண மன்னர்களும் போர்த்துக்கேயரும் - திருமதி சோ. கிருஷ்ணகுமார்
4. தொல்லியல் கருவூலங்கள் - ப. புஷ்பரத்தினம்
5. ஆட்சிமுறை - பேரா. சி. பத்மநாதன்
6. சமூகம் - கலாநிதி. சி. க. சிற்றம்பலம்
7. சமயம் - கலாநிதி. சி. க. சிற்றம்பலம்
8. பண்பாடு - பேரா. வி. சிவசாமி
9. சிற்பம் - செ. கிருஷ்ணராசா
10. நாணயம் - பேரா. சி. பத்மநாதன்

குறிப்புகள்
-----------

1. ↑  சிற்றம்பலம், சி. க. *யாழ்ப்பாண இராச்சியம்*, யாழ்ப்பாணப் பல்கலைக்கழகம், 1992. பக். xiv, xv.
2. ↑  சிற்றம்பலம், சி. க. *யாழ்ப்பாண இராச்சியம்*, யாழ்ப்பாணப் பல்கலைக்கழகம், 1992. பக். vi.

இவற்றையும் பார்க்கவும்
----------------------

* இலங்கைத் தமிழர் வரலாறு - தமிழ் நூல் பட்டியல்
மூன்று கூறுகள் கொண்ட கோட்டுரு
ஒரு திசையற்ற கோட்டுருவின் **கூறு** அல்லது **இணைப்புக் கூறு** (*component*, *connected component*) என்பது அக்கோட்டுருவின் ஒரு உட்கோட்டுருவாகும். 

கூறாக அமையும் இந்த உட்கோட்டுருவில் அதன் ஒவ்வொரு முனைய இருமங்களும் பாதையால் இணைக்கப்பட்டிருக்கும் மேற்கோட்டுருவின் வேறெந்த அதிகப்படியான முனைகளுடன் அந்த இருமத்தின் முனையங்கள் இணைக்கப்பட்டிருக்காது.
* படுகை விளிம்புகள் இல்லாத முனை தானே ஒரு கூறாக அமையும்.
* இணைப்புள்ள கோட்டுருவிற்கு ஒரேயொரு கூறுதான் உண்டு; அக்கோட்டுருவே ஒரு கூறாகும்.

சமான உறவு
---------

கோட்டுருவின் முனைகளின் மீது வரையறுக்கப்பட்ட ஒரு சமான உறவின் சமானப் பகுதிகளைக் கொண்டும் கூறுகளை மாற்றுமுறையில் வரையறுக்கலாம்.

ஒரு திசையற்ற கோட்டுருவில் ஒரு முனை *u* இலிருந்து மற்றொரு முனை *v* விற்கு ஒரு பாதை இருந்தால், *u* இலிருந்து "சென்றடையக்கூடியது" *v* என்ற உறவு வரையறுக்கப்படுகிறது. இந்த வரையறையில் ஒற்றை முனைகள் "0" நீளமுள்ள பாதைகளாகவும், ஒரு பாதையில் ஒரு முனை மீண்டும் வரலாம் எனவும் கொள்ளப்படுகிறது. 

இந்த "சென்றடையக்கூடியது" என்ற உறவு ஒரு சமான உறவாக அமைகிறது. ஏனெனில்:

* இது ஒரு எதிர்வு உறவு

ஒரு முனையிலிருந்து அதற்கே "0" நீளமுள்ள பாதை உள்ளதால் உட்கோட்டுருவின் ஒரு முனை *u* இலிருந்து *u* ஐச் சென்றடையலாம்
* இது ஒரு சமச்சீர் உறவு

*u* இலிருந்து *v* ஒரு பாதை இருக்குமானால், அப்பாதையிலுள்ள அதே விளிம்புகள் *v* இலிருந்து *u* ஒரு பாதையை அமைக்கும்.
* இது ஒருகடப்பு உறவு

*u* இலிருந்து *v* மற்றும் *v* இலிருந்து *w* பாதைகள் இருக்குமானால் அப்பாதைகளை ஒன்றிணைத்து *u* இலிருந்து *w* பாதையாக்கலாம்.
இந்த "சென்றடையக்கூடியது" என்ற சமான உறவின் சமானப் பகுதிகளால் உருவாகும் தூண்டப்பட்ட உட்கோட்டுருக்கள் மூலக்கோட்டுருவின் கூறுகளாக அமைகின்றன.

மேற்கோள்கள்
-----------

* Hopcroft, J.; Tarjan, R. (1973), "Algorithm 447: efficient algorithms for graph manipulation", *Communications of the ACM*, **16** (6): 372–378, doi:10.1145/362248.362272
* Lewis, Harry R.; Papadimitriou, Christos H. (1982), "Symmetric space-bounded computation", *Theoretical Computer Science*, **19** (2): 161–187, doi:10.1016/0304-3975(82)90058-5
* Reingold, Omer (2008), "Undirected connectivity in log-space", *Journal of the ACM*, **55** (4): Article 17, 24 pages, doi:10.1145/1391289.1391291
* Shiloach, Yossi; Even, Shimon (1981), "An on-line edge-deletion problem", *Journal of the ACM*, **28** (1): 1–4, doi:10.1145/322234.322235

வெளியிணைப்புகள்
---------------

* MATLAB code to find components in undirected graphs, MATLAB File Exchange.
* Connected components, Steven Skiena, The Stony Brook Algorithm Repository
**பென்சோடிரையைன்** *(Benzotriyne)* என்பது C6.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இதை வளைய[6]கார்பன் அல்லது சைக்ளோ[6]கார்பன் என்ற பெயர்களாலும் அழைக்கிறார்கள். கார்பனின் புற வேற்றுமை வடிவமான இச்சேர்மம் கருத்தியலான ஒரு வேதிச்சேர்மமாக கருதப்படுகிறது. ஆறு கார்பன் அணுக்கள் சேர்ந்து இவ்வளையச் சேர்மத்தை உருவாக்குகின்றன. மேலும் இதன் கட்டமைப்பில் முப்பிணைப்புகளும் ஒற்றைப் பிணைப்புகளும் ஒன்று விட்டு ஒன்றாக கார்பன் அணுக்களை இணைக்கின்றன .எனவேதான் இச்சேர்மத்தை வளைய[n]கார்பன் குடும்பத்தில் ஒரு சேர்மமாக வகைப்படுத்துகிறார்கள். 

உலோக நீரிலிகளை வெப்பச்சிதைவுக்கு உட்படுத்தி பென்சோடிரையைன் சேர்மத்தை உருவாக்க சில முயற்சிகள் மேற்கொள்ளப்பட்டன. ஆனால் 2011 ஆம் ஆண்டு வரையில் வெற்றி ஏதும் கிட்டவில்லை. இதற்கு மாறாக வளையயெக்சாயெக்சாயீன் எனப்படும் வளைய குமுலீன் எனப்படும் சேர்மம் உருவாக்கப்பட்டது. இதுவும் சிற்றுறுதி நிலைத்தன்மை கொண்ட ஒரு சேர்மமாகவே காணப்பட்டது.

மேற்கோள்கள்
-----------

1. ↑  George A. Adamson and Charles W. Rees (1996). "Towards the total synthesis of cyclo[*n*]carbons and the generation of cyclo[6]carbon". *J. Chem. Soc. Perkin Trans. 1* (13): 1535–1543. doi:10.1039/P19960001535.
2. ↑  Ellis K. Fields, Seymour Meyerson (October 1966). "Arynes by Pyrolysis of Acid Anhydrides". *J. Org. Chem.* **31** (10): 3307–3309. doi:10.1021/jo01348a046.
**பருத்த அலகு கதிர்க்குருவி** (*Thick-Billed Warbler*) உலகத்திலேயே மிகப் பழமையான பாடும் பறவையாகும். மிதவெப்ப மண்டலமான கிழக்காசிய நாடுகளில் இச்சிற்றினங்கள் காணப்படுகின்றன. இப்பறவைகள் வலசை போகும் வழக்கத்தைக் கொண்டுள்ளன. குளிர் காலத்தில், வெப்ப மண்டல நாடுகளான, தெற்கு ஆசியா மற்றும் தென்கிழக்கு ஆசிய நாடுகளுக்கு இப்பறவைகள் வலசை போகின்றன. இப்பறவை, மிக அாிதாக மேற்கு ஐரோப்பாவிற்கு இடம் பெயர்கின்றன.
மரக்கிளைகளில் வாழக் கூடிய இப்பறவை சிற்றினங்கள் அடர்ந்த தாவரங்களான, நாணல்கள், புதர்கள் மற்றும் மரங்களுக்கு அடியில் வளரக் கூடிய அடர்ந்த தாவரங்களிடையே காணப்படுகின்றன. குட்டையான மரங்களில் இப்பறவைகள் கூடு கட்டுகின்றன. இவற்றில் 5-6 முட்டைகளை இடுகின்றன.
பாடும் பறவைகளில் இது பொிய பறவையாகும். இது 16-17.5 செ.மீ (6.3-6.9 அங்குலம்) நீளமுடையது, பொிய நாணல் பாடும் பறவையைப் போன்று பொியதாகும். முதிர்ந்த பறவைக்கு உடலின் மேல் புறத்தில் கோடுகள் காணப்படுவதில்லை கீழ்ப்புறம் சற்று புடைத்துக் காணப்படுகின்றது. இப்பறவையின் சிறகுத் தோற்றம் சற்று வேறுபட்டுள்ளது. தலையின் முன்பகுதி உருண்டையாகவும், அலகு குட்டையாகவும் கூர்மையாகவும் உள்ளது. அனேக பாடும் பறவைகளில், ஆண், பெண் பறவைகளை வேறுபடுத்தி அறிய முடிகிறது. இளம் பறவைகளில் அடிப்பகுதி சற்று அதிகமாகவே புடைத்துக் காணப்படுகின்றது. பாடும் பறவைகள் பொதுவாக பூச்சி உண்ணிகளாகவே உள்ளன. ஆனால், இப்பறவை சிறிய விலங்குகளையும் உண்கிறது.
இப்பறவை சதுப்பு நில பாடும் பறவையைப் போன்று வேகமாகவும் சத்தமாகவும் பாடக் கூடியது. இது குரல்போலி (mimicry) செய்வதுடன் அக்ரோசெபலன் மாதிாியே விசில் ஒலி எழுப்பும் தன்மையுடையது.
இது சில நேரங்களில் ஒரே வகையான போினமான பிராக்மாடிகோலாவில் வைக்கப்பட்டிருந்தது மற்றும் நீண்ட காலமாக அக்ரோசெபலசிலும் பின்பு 2009ஆம் ஆண்டுக்குப் பிறகு இப்பறவை ஈதுனா கிலேட் போினத்தில் சேர்க்கப்பட்டது. 
கீஸ்டெர்லிங் மற்றும் பிளேசியசு ஆகிய பறவைகளை இப்போினத்தில் வைத்துள்ளமைக்கான விளக்கம் அளிக்கப்படவில்லை. ஏடான் என்பது கிரேக்கத்தில் வானம்பாடி என்று அழைக்கப்படுகிறது. கிரேக்க நம்பிக்கையின் படி, ஏடான் வானம்பாடியாக மாறிவிட்டதாக நம்பப்படுகிறது.

மேற்கோள்கள்
-----------

1. ↑  {{{assessors}}} (2004). *Acrocephalus aedon*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 12 May 2006.
2. ↑  Silke Fregin; Martin Haase; Urban Olsson; Per Alström (2009). "Multi-locus phylogeny of the family Acrocephalidae (Aves: Passeriformes) – The traditional taxonomy overthrown". *Molecular Phylogenetics and Evolution* **52** (3): 866–878. doi:10.1016/j.ympev.2009.04.006. பப்மெட்:19393746.
3. ↑  Jobling, James A (2010). *The Helm Dictionary of Scientific Bird Names*. London: Christopher Helm. பக். 32, 202. பன்னாட்டுத் தரப்புத்தக எண்:978-1-4081-2501-4.

| உயிரின வகைப்பாட்டுஇனங்காட்டிகள் |
| --- |
| *Arundinax aedon* | 
* விக்கித்தரவு: Q28778418
* விக்கியினங்கள்: Arundinax aedon
* Avibase: 213C212A93364C7C
* BirdLife: 22714871
* BOLD: 857630
* ஈபேர்டு: thbwar1
* GBIF: 9793968
* IUCN: 22714871
* NBN: NHMSYS0021275196
* என்.சி.பி.ஐ: 68478
* Xeno-canto: Arundinax-aedon

 |
| *Muscicapa aedon* | 
* விக்கித்தரவு: Q28778421
* GBIF: 9017187

 |
பென்டாபுளோரோபீனைல் எசுத்தர்ரின் பொதுக் கட்டமைப்பு
**பென்டாபுளோரோபீனைல் எசுத்தர்கள்** (*Pentafluorophenyl esters*) என்பவை RC(O)OC6F5 என்ற பொது வாய்ப்பாட்டால் விவரிக்கப்படும் எசுத்தர் சேர்மங்களாகும். அணுக்கருநாட்டத் தாக்குதலால் இவை எளிதில் பாதிக்கப்படுகின்றன. பென்டாபுளோரோபீனால் சேர்மத்திலிருந்து (HOC6F5). இவை வருவிக்கப்படுகின்றன. உயிரி மூலக்கூறுகளில் உள்ள முதல்நிலை அமீன்களுடன் புளோரசீன் அல்லது எப்டீன் போன்ற புளோரோபோர் சேர்மங்களை இணைக்கப் பயனுள்ளதாக இது செயல்படுகிறது  or haptens. ஆய்வக பெப்டைடு தொகுப்பு வினையிலும் இவை மிகுந்த பயனளிக்கின்றன. சக்சினிமிடைல் எசுத்தர்கள் மற்றும் இது போன்ற தொடர்புள்ள பல்வேறு முகவர்கள் போல அமைடு பிணைப்புகளை பென்டாபுளோரோபீனைல் எசுத்தர்கள் உற்பத்தி செய்கின்றன. இணைதல் வினைகளின் போது தன்னிச்சையாக நிகழும் நீராற்பகுப்பு வினைகளால் இவை குறைவாகப் பாதிக்கப்படுகின்றன என்பதால் இத்தகைய எசுத்தர்கள் மிகுந்த பயனளிக்கும் சேர்மங்களாக உள்ளன 

6-கார்பாக்சிபுளோரசீன் என்ற பென்டாபுளொரோபீனைலெசுத்தர் உருவாகும் வினை.

மேற்கோள்கள்
-----------

1. ↑  Hanai, T.; Hatano, H. (1996). *Advances in Liquid Chromatography: 35 Years of Column Liquid Chromatography*. World Scientific Publication Co.. பன்னாட்டுத் தரப்புத்தக எண்:978-981-02-1906-2.
2. ↑  Deck, M. B.; Sjölin, P.; Unanue, E. R.; Kihlberg, J. (1999). "MHC-Restricted, Glycopeptide-Specific T Cells Show Specificity for Both Carbohydrate and Peptide Residues" (pdf). *The Journal of Immunology* **162** (8): 4740–4744. பப்மெட்:10202015. .
3. ↑  Katz, J. (1998-12-15). "Advances in Peptide Coupling" (pdf). Harvard University.
[*தொடர்பிழந்த இணைப்பு*]
16 கலைகளில் ஒன்றான 'சூரிய வணக்கம்' என்னும் கலை
**Page Module:Hatnote/styles.css has no content.**

பிராசாதம் பற்றிய விளக்கத்தை பிராசாத நூல்கள் என்னும் பக்கத்தில் காணலாம்.
சோடச கலாப் பிரசாத சட்கம்   என்னும் நூல் பிரசாத நூல்களில் ஒன்று. திருமந்திரம்  இதனை ‘மேதாதி ஈரெட்டு’ என்று குறிப்பிடுகிறது.  16 ஆம் நூற்றாண்டில் வாழ்ந்த குருஞான சம்பந்தர் இயற்றிய நூல். சோடசம் என்னும் வடசொல் 16 என்னும் எண்ணைக் குறிக்கும். இந்த நூலில் 16 கலைகள் கூறப்பட்டுஇள்ளன. இவை பிரசாதம் என்னும் யோகக் கலைகள். யோகம் என்பது ஒருமை-ஒடுக்கம். அதாவது ஒரு நிலையில் குறிப்பிட்ட கால அளவு உள்ளத்தையும் உடலையும் ஒருநிலைப்படுத்தி ஒடுங்கியிருத்தல். மூச்சை இவ்வாறு ஒடுக்குதலும் ஒரு யோகப் பிரசாதம். 

இந்த நூலில் 

|  |  |  |
| --- | --- | --- |
| * வன்னம் ஒடுங்கியிருக்கும் பாங்கு
* தானம்
* அளவு
 | * வடிவு
* தேவதை
* மனநிலை
 | * சோதனைப்படும் தன்மை
* மாத்திரை
* சூனியநிலை ஆறு வகை
 |

முதலானவை கூறப்பட்டுள்ளன.

  

சிற்றம்பல நாடிகள் வழியே வந்த பரம்பரையினர் இந்த 16 நெறியைக் கூறுகின்றனர். பிற சைவ சித்தாந்தக் குருமார்களும் மாணாக்கர்களும் இதனைக் காட்டவில்லை.  தருமபுரத்தில் இதற்கென்று 16 பகுதி கொண்ட மண்டபம் ஒன்று உண்டு. இதில் இந்தப் பரம்பரையினர் இந்த 16 கலைகளைப் பயிற்சி செய்து காட்டிக் கற்பித்துவந்தனர். 

இந்த நூல் தரும்புரம் ஆதீனத்தால் 1972-ல் அச்சிடப்பட்டுள்ளது.

கருவிநூல்
---------

மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------

1. ↑  ஷட்கம்
2. ↑  கட்டம்
3. ↑  5 ஆம் நூற்றாண்டு
4. ↑  மேதாதி ஈரெட்டும் ஆகிய மெல்லியல், வேதாதி நூலில் விளங்கும் பாராபரை (திருமந்திரம் 1070) உமையம்மை 16 இருக்கை நிலைகளில் காட்சி தருவாளாம்.